# Baráthely

### A Wikipédiából, a szabad lexikonból.

| Ez a szócikk vagy szakasz nem idézi a forrásokat, amelyek alapján készült. Az ezen a lapon látható jelölés 2007 februárjából származik.

Baráthely
A baráthelyi erődtemplom
Megye | Szeben
Terület | 35,11 km²
Népesség - Teljes - Népsűrűség | 3193 90,94 fő/km²
Polgármester | Marian Elena

Baráthely (románul Bratei, németül Pretai, szász nyelvjárásban Pretoa) település Romániában, Szeben megyében.

## [szerkesztés] Fekvése

A Nagy-Küküllő völgyében helyezkedik el, 5 km távolságra Medgyestől, a Medgyest Segesvárral összekötő főúton.

## [szerkesztés] Története

A Nagy-Küküllő déli partján található a Kárpát-medence legnagyobb szláv urnamezője; egyúttal ez az egyetlen ismert olyan temető, ahol bizonyíthatóan jelentékeny számú avar a szlávokkal. A jelenlegi települést szász telepesek alapították, első említése 1283-ból maradt fenn Mons Mariae (Mária hegye) néven. A helyi templomot eredetileg Szűz Mária tiszteletére szentelték. 1532-től román lakosokról is maradt feljegyzés. Magyarok, székelyek és zsidók csak elvétve laktak a faluban, amely a 19. század végéig megőrizte 90% feletti szász többségét. A helység a 18. század végén élte virágkorát. Miután II. Józsefnél sikeresen bepanaszolták a mocsaras talajra épült, beomlással fenyegető templom rossz állapotát, a községet Segesvár felé bővítették és a Nagy-Küküllő vizét elterelték, ezzel a községet körülvevő mocsarat kiszárították.

1903-ban elkezdődött a szászok kivándorlása Amerikába. A két világháború, a kommunista rendszer és az 1990-es utolsó nagy kivándorlási hullám következtében a szászok száma jelentősen lecsökkent. 2002-ben a község 3193 lakosából 32 német evangélikus maradt.

## [szerkesztés] Látnivalók

- A baráthelyi erődtemplom késő gótikus építmény, melynek falára a 16. század végén egy úgynevezett fali krónikát festettek. A krónika Ádám és Éva teremtésétől a havasalföldi Radu fejedelem Erdélybe meneküléséig tartalmaz jeleneteket. Az oltár a 16. század első negyedéből származik.
- Evangélikus lelkészlak
- Főtér

## [szerkesztés] Külső hivatkozások

- A baráthelyi hagyományőrző közösség honlapja
- Információs lap, rajta egy kép az erődtemplomról

A lap eredeti címe "http://hu.wikipedia.org../../../b/a/r/Bar%C3%A1thely.html"

Kategóriák: Az összes forráshivatkozásra váró lap | Forráshivatkozásra váró lapok 2007 februárjából | Szeben megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Română